- Hindi News
- National
- दुर्गा माता मंदिर का जीर्णोद्धार हुआ, अब सफाई रखना सबकी जिम्मेदारी : महाजन
दुर्गा माता मंदिर का जीर्णोद्धार हुआ, अब सफाई रखना सबकी जिम्मेदारी : महाजन
राजबाड़ा के पास सुभाष चौक स्थित प्राचीन मंदिर का लोकार्पण
भास्कर संवाददाता| इंदौर
सुभाष चौक स्थित प्राचीन दुर्गा माता मंदिर का जीर्णोद्धार के बाद बुधवार को लोकसभा स्पीकर सुमित्रा महाजन ने लोकार्पण किया। करीब 235 साल पुराने मंदिर के मूल स्वरूप को बदले बिना जीर्णोद्धार पर 80 लाख रुपए की लागत आई है। इस दौरान खेल एवं युवा कल्याण और धर्मस्व मंत्री यशोधरा राजे विशेष रूप से मौजूद थीं। महाजन ने कहा- अब मंदिर की पवित्रता व सफाई का ध्यान रखना सबकी जिम्मेदारी है।
कार्यक्रम में महाजन ने कहा- यह प्राचीन मंदिर स्थापत्य कला में अध्यात्म और परंपरा का अद्भुत संगम है। जीर्णोद्धार में परंपरा का ध्यान रख आधुनिक तकनीक का इस्तेमाल कर इसे नया स्वरूप दिया गया। उन्होंने आईडीए अध्यक्ष शंकर लालवानी और संभागायुक्त संजय दुबे की तारीफ भी की। उन्होंने कहा जैसा सोचा था, वैसा ही मंदिर का जीर्णोद्धार किया गया।
मंत्री सिंधिया ने कहा- सरकार के धर्मस्व विभाग ने प्राचीन मंदिरों के जीर्णोद्धार का संकल्प लिया है। इसी क्रम में इसके लिए शासन ने 56 लाख रुपए स्वीकृत किए। शेष राशि आईडीए ने खर्च की। गोपाल मंदिर, कुंज बिहारी मंदिर, राजबाड़ा और छत्रीबाग का भी जल्द जीर्णोद्धार होगा। विधायक उषा ठाकुर व अन्य लोग भी मौजूद थे। जीर्णोद्धार में सेवा देने वाले लोगों का सम्मान भी किया गया। महिलाओं ने भजनों की प्रस्तुति दी।
जीर्णोद्धार की जानकारी लेते स्पीकर महाजन और मंत्री यशोधरा।
tgl_Latn sot_Latn hin_Deva hin_Deva bho_Deva bho_Deva hin_Deva hin_Deva hin_Deva awa_Deva